stanford-oval/wikipedia huggingface dataset:
Jigsaw (täsmennyssivu)

Jigsaw voi tarkoittaa seuraavia asioita:
Jigsaw, kuvitteellinen hahmo
Jigsaw, vuoden 1949 elokuva
Jigsaw, vuoden 1962 elokuva
Jigsaw, vuoden 1968 elokuva
Jigsaw, vuoden 2017 elokuva
Jigsaw, Barbara Cartlandin vuoden 1923 kirja
Jig-Saw, 1970-luvulla toiminut suomalainen rockyhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jigsaw”, voi hakea sivunnimihaulla, laajalla sivunnimihaulla tai tekstihaulla.
Jihad Khelifi

| Mitalit> Maa:   Tunisia.Miesten kreikkalais-roomalainen paini.AM-kilpailut  | Mitalit> Maa:   Tunisia.Miesten kreikkalais-roomalainen paini.AM-kilpailut  | Mitalit> Maa:   Tunisia.Miesten kreikkalais-roomalainen paini.AM-kilpailut  | Maa:   Tunisia> Miesten kreikkalais-roomalainen paini. |
| --- | --- | --- | --- |
|  Pronssia | Marrakech 2012 | 66 kg |  |
Jihad Khelifi on tunisialainen kreikkalais-roomalaisen tyylin painija. Hän voitti pronssimitalin vuoden 2012 Afrikan-mestaruuskilpailuissa. Khelifi saavutti nuorten tasolla hopeaa vuoden 2010 Afrikan-mestaruuskilpailuissa.
Johanna Omolo

Johanna Ochieng Omolo (s. 31. heinäkuuta 1989 Nairobi) on kenialainen jalkapalloilija. Hän on pelipaikaltaan keskikenttäpelaaja. Hän on pelannut Euroopassa vuodesta 2007. Hän on edustanut belgialaista Viséä, luxemburgilaista Fola Eschiä sekä Belgiassa Beerschotia, Lommelia, Royal Antwerpia ja vuodesta 2017 Cercle Bruggea.
Omolo pelasi Kenian maajoukkueessa ensimmäisen maaottelunsa helmikuussa 2011 Etelä-Afrikkaa vastaan. Hän on pelannut kaikkiaan 20 maaottelua ja tehnyt niissä neljä maalia, joista yhden Afrikan-mestaruuskilpailuissa 2019 Tansaniaa vastaan.
Moldovan historia

Moldovan historia alkaa ajoilta, jolloin Rooman valtakunta valloitti Daakian. Roomalaisten jälkeen alueen yli pyyhkäisi monia usein väkivaltaisia kansoja: hunnit, itägootit, bulgaarit, unkarilaiset ja mongolit. 1200-luvulla Unkari linnoitti aluetta Siretul-joelle asti, ja hallitsi sitä kunnes ruhtinas Bogdan perusti vuonna 1349 Moldovan ruhtinaskunnan. Vuonna 1512 maasta tuli Osmanien valtakunnan vasallivaltio, minkä jälkeen se joutui yli sadaksi vuodeksi Venäjän keisarikunnan vallan alle. Ensimmäisen maailmansodan jälkeen Bessarabiana tunnettu alue liittyi yhdessä Bukovinan ja Transilvanian kanssa Romaniaan. Neuvostoliitto valloitti alueen toisessa maailmansodassa, ja se yhdistettiin Ukrainan SNT:n alaisen Moldovan autonomisen sosialistisen neuvostotasavallan kanssa Moldovan sosialistiseksi neuvostotasavallaksi. Vuosina 1941–1944 alue oli lyhytaikaisesti Romanian hallinnassa. Neuvostoliiton hajotessa vuonna 1991 Moldovan SNT saavutti itsenäisyyden nimellä Moldovan tasavalta.
Ruhtinas Tapani III Suuri (1457-1504)
Varhaiset vaiheet

Moldovan kulttuuriperintö alkaa ajoilta, jolloin Rooman valtakunta valloitti Daakian ja valloittajien vaikutteet sekoittuivat paikallisiin perinteisiin. Roomalaisten jälkeen alueen yli pyyhkäisi monia usein väkivaltaisia kansoja: hunnit, itägootit, bulgaarit, madjaarit ja mongolit. 1200-luvulla Unkari linnoitti aluetta Siretuljoelle asti ja hallitsi sitä kunnes 1349 ruhtinas Bogdan perusti Moldovan ruhtinaskunnan. Sitä kutsuttiin aluksi Bogdaniaksi, ja se ulottui Karpaateilta Dnestrjoelle. Sen nimeksi annettiin Moldova nykyisin Romanialle kuuluvan Moldovajoen mukaan.
Ruhtinaskunnasta vieraan vallan alle

Moldovan ruhtinaskunta joutui vuonna 1512 ottomaanien imperiumin vasallivaltioksi. Vuonna 1775 itävaltalaiset valtasivat Pohjois-Moldavian ja liittivät sen valtakuntaansa Bukovinan nimellä. Venäjä puolestaan liitti vuonna 1812 Moldaviasta itseensä Prutjoen itäpuoliset osat. Tämä Venäjän valtakunnassa Bessarabiana tunnettu alue vastasi suurimmalta osin nykyistä Moldovan tasavaltaa. Moldovan itsenäisenä säilynyt länsiosa yhdistyi Valakian ruhtinaskunnan kanssa 1861 muodostaen uuden Romanian valtion.
Ensimmäisen maailmansodan jälkeen vuonna 1918 Bessarabia liittyi yhdessä Bukovinan ja Transilvanian kanssa Romaniaan.
selvennä
Neuvostoaika

Toisen maailmansodan yhteydessä Neuvostoliitto liitti Bessarabian itseensä. Pohjois-Bukovina ja kaistale Mustanmeren rannikkoa liitettiin suoraan Ukrainan neuvostotasavaltaan. Valtaosa Bessarabiasta yhdistettiin kuitenkin Dnestrjoen itäpuolisen, Ukrainan SNT:n alaisen Moldovan autonomisen sosialistisen neuvostotasavallan kanssa Moldovan sosialistiseksi neuvostotasavallaksi. Mustanmeren rannikko liitettiin Ukrainan neuvostotasavaltaan, jolloin Moldaviasta tuli sisämaavaltio.
Itsenäisyys

Moldovan sosialistinen neuvostotasavalta julistautui itsenäiseksi vuonna 1991 nimellä Moldovan tasavalta. Nuoren valtion ensimmäinen presidentti Mircea Snegur käytti ilmaisuja kuten "romanialaiset Prutjoen molemmilla puolilla" ja "Neuvostoliiton miehittämät Romanian maat", mutta hän vastusti silti välitöntä yhdistymistä Romaniaan. Moldovan kansanrintama hajosi kysymyksen vuoksi, ja Snegur lähti itsenäisenä ehdokkaana lokakuun 1991 vaaleihin voittaen ne. Liittymisinnostus katosi nopeasti – joidenkin kyselyjen mukaan 70 % vastusti yhdistymistä 1992 – ja Moldova alkoi etääntyä Romaniasta.
Transnistrian alueen separatistit julistautuivat erilliseksi valtioksi 1990, ja venäläisjoukot tukivat alueen itsenäisyyttä. Vuonna 1992 solmittiin aselepo. Myös kristityt turkinsukuiset gagauzit ovat hakeneet itsenäisyyttä, ja heidän alueilleen on myönnetty autonomia.
Vuonna 1994 hyväksytyssä uudessa perustuslaissa maan viralliseksi kieleksi määriteltiin romanian sijaan moldova. Maa otti myös käyttöön oman kansallislaulun; aiemmin oli käytetty Romanian hymniä.
Presidentti Snegur pyrki uudelle kaudelle 1996 ja saikin vaalien ensimmäisellä kierroksella eniten ääniä, mutta hävisi toisella kierroksella Petru Lucinschille. Lucinschi oli presidenttinä vuoteen 2001, jolloin hän määräsi ennenaikaiset parlamenttivaalit. Tyytymättömyys maan tilaan johti kommunistipuolueen murskaavaan vaalivoittoon, jonka ansiosta kommunistit saivat 71 edustajanpaikkaa 101:stä. Vuonna 2000 presidentin valinta oli siirretty perustuslain muutoksella parlamentin tehtäväksi, ja parlamentti valitsi 4. huhtikuuta 2001 uudeksi presidentiksi kommunisti Vladimir Voroninin. Voronin lisäsi varoja sosiaaliturvaan ja jatkoi Lucinschin yksityistämisohjelmaa. Voroninin kaudella välit Romaniaan huononivat edelleen. Vuonna 2003 maa vetäytyi Venäjän neuvottelemasta liittovaltiosopimuksesta Transnistrian kanssa, jonka johtoa Voronin nimitti "rikollisjoukoksi". Maaliskuun 2005 vaaleissa kommunistit saivat 56 parlamenttipaikkaa, mikä ei yksinään riittänyt Voroninin jatkokauteen. Istuva presidentti sai kuitenkin taakseen kristillisdemokraattien, demokraattien ja liberaalien tuen lupaamalla jatkaa euroatlanttista integraatiota ja tuli näin valituksi uudelleen.
Vuonna 2006 Venäjä korotti kaasun hinnan kaksinkertaiseksi. Moldova kieltäytyi maksamasta, ja Venäjä katkaisi kaasun tulon. Hinnasta saatiin tilapäinen kompromissi, toimitukset ja neuvottelut jatkuvat.
Marraskuun 2010 vaalien jälkeen

Marraskuun 2010 vaalien tulos:
| paikkoja | puolue |
| --- | --- |
42: Partidul Comuniștilor din Republica Moldova (PCRM)

15: Partidul Democrat din Moldova (PDM)
32: Partidul Liberal Democrat din Moldova (PLDM)
12: Partidul Liberal (PL)
Marraskuun 2010 vaaleissa kommunistit menettivät edelleen paikkoja, mutta eurooppamieliset puolueet eivät toisaalta saaneet tarvittavaa 61 edustajaa, jolla presidentin valitseminen omin äänin varmistuisi. Hallitusneuvotteluissa sovittiin edellisen hallituksen jatkavan tehtävissään pääosin samassa kokoonpanossa Vlad Filatin johdolla. Sen sijaan parlamentin puhemieheksi ja maan virkaa toimittavaksi presidentiksi nousi Marian Lupu. Viimein 16. maaliskuuta 2012 parlamentti onnistui valitsemaan presidentiksi pitkän linjan juristin, eurooppamyönteisen Nicolae Timoftin. Hän sai äänestyksessä 62 ääntä tullen valituksi kolmen kommunisteista loikanneen edustajan ansiosta.
Tiraspol 1941.
Jason Anthony Griffith

| Jason Anthony Griffith> Henkilötiedot |
| --- | --- |
Koko nimi:  Jason Anthony Griffith
Syntynyt: 26. marraskuuta 1980 (ikä 43)
Näyttelijä
Taiteilijanimet:  J. Griff Adam Caroleson
Aktiivisena:  2001–
Merkittävät roolit:  Sonic the Hedgehog (Sonic X) Usopp (One Piece) Cilan (Pokémon)
Aiheesta muualla
IMDb 
Jason Anthony Griffith (s. 26. marraskuuta 1980) on yhdysvaltalainen ääninäyttelijä, joka tunnetaan Sonic the Hedgehogin ääniroolista videopeleistä ja animesarjasta Sonic X.
Ura

Griffith aloitti uransa ääninäyttelijänä dubbaamalla vuonna 2001 muutamia sivuääniä Pokémoniin ollen muun muassa Dewford Townin salinjohtajan Brawlyn äänenä kolmessa jaksossa. Myöhemmin Griffith sai isomman roolin, kun hän oli Ashin kanssa matkanneen Pokémon-tuntija Cilanin äänenä Best Wishes -kausilla. Ensimmäisen alkuperäisen ääniroolin hän teki animaatiosarjaan Baby Looney Tunes vuonna 2002 ja vuotta myöhemmin Griffith sai ensimmäisen pääroolinsa Sonic X:stä ollessaan Sonic the Hedgehogin äänenä. Hän jatkoi hahmon roolissa myös sarjan jälkeen julkaistuissa videopeleissä, kuten Sonic Riders ja Sonic Rush Adventure. Vuosina 2004–2005 Griffith oli Teini-ikäiset mutanttininjakilpikonnat -sarjassa Miyamoto Usagin äänenä ja sai samalla toisen pääroolinsa animesarjasta One Piece ollessaan Usoppin äänenä.
Aiheesta muualla

Jason Anthony Griffith Myspacessa (englanniksi)
CrystalAcids (englanniksi)
TV.com (Arkistoitu – Internet Archive)
Jere Erkkilä

| Jere Erkkilä> Henkilötiedot |
| --- | --- |
Syntynyt: 4. huhtikuuta 1997 (ikä 27) Vaasa, Suomi
Kansalaisuus:   Suomi
Jääkiekkoilija
Lempinimi:  Jege
Pelipaikka:  keskushyökkääjä
Maila:  oikea
Pituus:  182 cm
Paino:  88 kg
Seura
Seura:  JHT
Sarja:  Suomi-sarja
Pelaajaura
Pääsarjaura:  2018–
Aik. seurat:  Sport (SML) Hokki (S-S)
Jere Joonas Erkkilä (s. 4. huhtikuuta 1997 Vaasa) on suomalainen jääkiekkoilija, joka pelaa Suomi-sarjajoukkue JHT Kalajoessa. Hän on pelipaikaltaan keskushyökkääjä. Erkkilä laukoo oikealta.
Ura

Erkkilä on Vaasan Sportin kasvatti. Kaudella 2012–2013 hän toimi seuran C-nuorten varakapteenina. Erkkilä oli C-nuorten SM-karsinnoissa joukkueensa paras pistemies ja maalintekijä tehoilla 12+7=19. C-nuorten SM-sarjan runkosarjassa hän oli Sportin paras pistemies ja syöttäjä tehoilla 14+29=43. Kaudeksi 2013–2014 Erkkilä siirtyi Rauman Lukkoon. Hän pelasi kaksi kautta pääasiassa seuran B-nuorissa, jonka jälkeen Erkkilä palasi kaudeksi 2015–2016 Sportiin.
Kaudella 2017–2018 Erkkilä debytoi Sportin SM-liigajoukkueessa, jossa hän pelasi kolme runkosarjaottelua ilman tehopisteitä. Erkkilä teki liigadebyyttinsä runkosarjan kolmanneksi viimeisellä kierroksella 6. maaliskuuta 2018 Turun Palloseuraa vastaan. Hänelle avautui paikka Sportin kokoonpanosta, kun seura oli myynyt pelaajiaan siirtotakarajalla, minkä lisäksi Tommi Tikka oli pelikiellossa. Erkkilä merkittiin joukkueen nelosketjun keskelle laidoilleen niin ikään A-nuorissa kautensa aloittaneet Miro Lehtimäki ja Eetu Mäki. Hän sai ottelussa jääaikaa lopulta 5.08 minuuttia. Erkkilä keräsi ottelusta teholukeman -1.
Elokuussa 2018 Erkkilä siirtyi muutaman päivän ja yhden harjoitusottelun kestävällä try-out -sopimuksella Mestis-joukkue Iisalmen Peli-Karhuihin. Hän ei kuitenkaan saanut joukkueeseen jatkosopimusta. Erkkilä palasi kaudeksi 2018–2019 Sportin A-nuoriin. Marraskuussa 2018 seura lainasi hänet ja Rasmus Aaltosen alustavasti yhden ottelun ajaksi Suomi-sarjajoukkue Kajaanin Hokkiin. Kaksikko jatkoi tämän jälkeen harjoittelua joukkueen mukana, kun he aloittivat varusmiespalveluksen Kainuun prikaatissa tammikuussa 2019. Helmikuussa kaksikko sai Hokkiin loppukauden kattavan jatkosopimuksen. Erkkilä voitti kauden päätteeksi Suomi-sarjan mestaruuden.
Kaudeksi 2019–2020 Erkkilä siirtyi jatkamaan Suomi-sarjan pelejään vuoden mittaisella sopimuksella JHT Kalajoen riveihin.
Muuta

Erkkilä valmistui ylioppilaaksi Vaasan lyseon lukiosta keväällä 2017.
Nemesis (tähti)

Taiteilijan näkemys Nemesis-tähdestä. Aurinko näkyy kaukaa kirkkaana tähtenä.
Nemesis on hypoteettinen Auringon seuralainen. Sen on arveltu kiertävän Aurinkoa noin 50 000–100 000 tähtitieteellisen yksikön (AU) etäisyydellä hieman Oortin pilven ulkopuolella ja tekevän täyden kierroksen auringon ympäri noin 26 miljoonassa vuodessa. Teorian mukaan sen kiertorata olisi sen verran soikea, että ratansa toisessa päässä se sattuisi keskelle Oortin pilveä ja että se sinne saapuessaan häiritsisi siellä olevien komeettojen kiertoratoja niin, että niitä joutuisi aurinkokunnan sisäosiin tavallista enemmän. Tähden olemassaoloa on perusteltu sillä, että eräiden geologisten ja paleontologisten tutkimusten mukaan maapallolla on sattunut sukupuuttoaaltoja varsin säännöllisesti 26 miljoonan vuoden välein. Epäillään, että se olisi muun muassa aiheuttanut liitukauden lopulla (noin 65 miljoonaa vuotta sitten) dinosaurusten sukupuuton muuttamalla Auringon ympäri kiertävien komeettojen rataa. Eräs komeetoista kävi lähellä maata ja aiheutti valtavan pölypilven, joka pimensi Auringon.
Nemesiksen olemassaolosta ei ole saatu varmoja todisteita.
Massasukupuuttojen väitetty jaksollisuus

Vuonna 1984 paleontologit David M. Raup ja Jack Sepkoski julkaisivat tutkimuksen, jonka mukaan viimeisten 250 miljoonan vuoden aikana tavallista enemmän lajien sukupuuttoja olisi sattunut säännöllisin väliajoin. He olivat tutkineet sekä selkärankaisten että selkärangattomien ja alkueläinten fossiileja ja saivat tunnistetuiksi 12 sukupuuttoaaltoa, joiden väliaika oli ollut keskimäärin 26 miljoonaa vuotta. Yksi näistä sukupuuttoaalloista sattui liitukauden ja tertiäärikauden vaihteeseen, toinen eoseenikauden lopulle. Vaikka Raup ja Sepkoski eivät voineet tarkemmin selittää syytä havaitsemaansa jaksollisuuteen, he esittivät, että ilmiö saattaisi johtua maapallon ulkopuolisista syistä. Useat tähtitieteilijät ottivat haasteen vastaan ja esittivät tarkempia hypoteeseja asian selittämiseksi.
Nemesis-hypoteesin kehitys

Kaksi tähtitieteilijäryhmää, Whitmire ja Jackson sekä toisaalta Davis, Hut ja Muller julkaisivat toisistaan riippumatta samankaltaisen hypoteesin selittääkseen Raupin ja Sepkoskin havaitsevan sukupuuttojen jaksollisuuden. He julkaisivat teoriansa samassa Nature-lehden numerossa.

 Tämän hypoteesin mukaan auringolla saattaa olla toistaiseksi havaitsematta jäänyt seuralaistähti, joka tietyin väliajoin häiritsee Oortin pilvessä olevien komeettojen liikettä, jolloin aurinkokunnan sisäosiin tulevien komeettojen lukumäärä kasvaa ja samalla niiden vaikutus tapahtumiin Maassa. Otaksuma sai nimen Nemesis- eli kuolemantähtihypoteesi.
Mahdollisen Nemesis-tähden luonnetta ei tarkoin tunneta. Richard A. Muller arvelee, että se todennäköisimmin olisi punainen kääpiö, jonka näennäinen magnitudi olisi 7:n ja 12:n välillä,  kun taas Daniel P. Whitmire ja Albert A. Jackson arvelivat sen olevan ruskea kääpiö. Jos se olisi punainen kääpiö, se epäilemättä olisi jo havaittu ja merkitty tähtiluetteloihin, mutta vain sen parallaksin tarkka mittaus voisi osoittaa sen sijaitsevan näin lähellä. Monet muut läheisimmät tähdet, esimerkiksi 9. magnitudia oleva Barnardin tähti, ovat herättäneet huomiota suuren ominaisliikkeensä vuoksi, mutta jos Nemesis kiertää Aurinkoa, sen ominaisliike olisi niin vähäinen, ettei siihen sen vuoksi olisi kiinnitetty huomiota.
Viimeisin huomattava sukupuuttoaalto sattui noin 13 miljoonaa vuotta sitten. Tämän vuoksi Muller arvelee, että Nemesis olisi nytmilloin? noin 1–1,5 valovuoden päässä. Hän ja Yarris (1987) ovat arvelleet, että se todennäköisimmin olisi Vesikäärmeen tähdistössä. Tähän tulokseen on päädytty tutkimalla eräiden sellaisten komeettojen kiertoratoja, joilla on erityisen pitkä kiertoaika ja jotka muutenkin vastaavat Mullerin hypoteesin olettamuksia.
Nemesiksen etsintä

Jos Nemesis on olemassa, se voidaan mahdollisesti havaita Pan-STARRS- tai LSST -hankkeissa tai mahdollisissa myöhemmissä samankaltaisissa projekteissa. Jos Nemesis on ruskea kääpiö, kuten Dan Whitmire ja Albert A. Jackson IV arvelevat, kesäkuussa 2009 alkanut WISE-ohjelma (infrapuna-alueella tapahtunut lähialueen parallaksikartoitus), voisi helposti havaita sen. WISE kykenee erottamaan 150 kelvinin ruskean kääpiön 10 valovuoden päästä. Vuosina 2010–2011 suoritetussa ja vuoden 2012 lopulla julkistetussa infrapunakartoituksessa WISE ei kuitenkaan löytänyt merkkejä Nemesiksestä. Jos Nemesis on todella olemassa, se olisi melko varmasti löydetty tässä kartoituksessa.[lähde? ]
Muita hypoteeseja

Matese ja Whitman ovat esittäneet, että otaksuttu sukupuuttoaaltojen jaksollisuus johtuisi siitä, että aurinkokunta siirtyisi Linnunradan keskitason toiselta puolelta toiselle. Nämä heilahtelut voisivat saada Oortin pilvessä aikaan samantapaisia painovoimasta johtuvia häiriöitä kuin oletettu Nemesis-tähti. Kuitenkaan tällaisen heilahtelun jaksonaikaa ei ole voitu havaintojen perusteella vahvistaa ja se saattaa poiketa 26 miljoonasta vuodesta jopa 40 prosentilla.
John Derek

John Derek ja Debra Paget
Derek Delevan Harris eli John Derek (12. elokuuta 1926 – 22. toukokuuta 1998) oli yhdysvaltalainen näyttelijä, elokuvaohjaaja ja valokuvaaja. Hän esiintyi muun muassa Cecil B. DeMillen elokuvassa Kymmenen käskyä (1956). Hänellä on tähti Hollywood Walk of Famella.
Derek sai myös kolme Golden Raspberryä. Hän oli neljästi naimisissa; puolisoina olivat Pati Behrs, Ursula Andress, Linda Evans ja Bo Derek.
Aiheesta muualla

John Derek Internet Movie Databasessa. (englanniksi)
John Janssen

John Janssen (3. maaliskuuta 1835 Keppeln – 2. heinäkuuta 1913) oli saksalaissyntyinen, Yhdysvaltain Illinoisissa toiminut roomalaiskatolinen piispa. Hänet vihittiin papiksi Altonin hiippakuntaan 19. marraskuuta 1858 ja nimitettiin Bellevillen hiippakunnan johtoon 28. helmikuuta 1888. Piispaksi konsekroinnin suoritti 25. huhtikuuta Patrick Augustine Feehan, jota avustivat John Joseph Hogan ja Louis Mary Fink.
Janssen kuoli 78-vuotiaana virassa.
Joakim Hedqvist

| Henkilötiedot |
| --- | --- | --- | --- |
Koko nimi: Joakim Hedqvist
Syntymäaika: 22. marraskuuta 1977 (ikä 46)
Syntymäpaikka: ,  Ruotsi
Pelipaikka: Hyökkääjä
Pituus: 187 cm
Paino: 88 kg
Lempinimi: Jocke
Seura
Seura:  IFK Vänersborg
Junioriseurat
:  Brobergs IF
Seurat
| Vuodet | Seura | O | (M) |
| 1993-2000 |  Brobergs IF | - | (0) |
| 2000–2002 |  Edsbyns IF | - | (0) |
| 2002-2004 |  Brobergs IF | - | (0) |
| 2004–2008 |  Edsbyns IF | - | (0) |
| 2008–2009 |  Zorki, Krasnogorsk | - | (0) |
| 2009–2010 |  Edsbyns IF | - | (0) |
| 2010-2011 |  Brobergs IF | 31 | (54) |
| 2011- |  IFK Vänersborg | - | (0) |
Maajoukkue
| 2008-2009 |  Ruotsi |  | () |
 Seurajoukkueuran tilastot kattavat vain kansalliset sarjat, päivitetty 31. maaliskuuta 2015.  Maajoukkueuran tilastot päivitetty 31. maaliskuuta 2015.
Joakim Hedqvist (s. 22. marraskuuta 1977) on ruotsalainen jääpalloilija. Hän edustaa Ruotsin Elitserienissä pelaavaa IFK Vänersborgia. Hedqvist on tunnettu urallaan todella kovasta laukauksesta.
Hedqvist pelasi kasvattajaseurassaan Brobergs IF:n edustusmiehistössä seitsemän ensimmäistä Ruotsin pääsarjakautta vuoteen 2000. Sen jälkeen hän pelasi sen jälkeen vuoteen 2008 mennessä Edsbyns IF:n ja Brobergs IF:n riveissä. Syksyllä 2008 hän siirtyi Venäjän Superliigaan Krasnogorskin Zorkin riveihin, mutta palasi kesken kauden takaisin Ruotsiin.
Palattuaan Elitserieniin keväällä 2009 hän on edustanut aiempia seurojaan eli Edsbyniä ja Brobergia ennen kuin siirtyi kesken kauden syksyllä 2011 IFK Vänersborgin riveihin.
Keväällä 2009 Hedqvist edusti Ruotsia MM-kisoissa, joissa ruotsalaiset saivat kultaa. Hedqvist oli yhdessä Venäjän Jevgeni Ivanuškinin kanssa vuoden 2009 MM-kisojen maalintekijätilaston ykkösnimi 14 maalilla.
Saavutukset

Maajoukkueessa
MM-kultaa: 2009
Seurajoukkueissa
Ruotsin mestari: 2005, 2006, 2007 ja 2008.
Henkilökohtaisesti
Elitserienin maalitekijätilaston runkosarjan kakkonen: 2007, 2008,
Elitserienin maalitekijätilaston runkosarjan kolmonen: 2014
MM-kisojen jaettu maalikuninkuus: 2009 (14 maalia)
Jana Pittman

| Mitalit | Mitalit | Mitalit |  |
| --- | --- | --- | --- |
|  Jana Pittman |  Jana Pittman |  Jana Pittman |  |
Maa:   Australia
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Pariisi 2003 | 400 m aj |  |
|  Kultaa | Osaka 2007 | 400 m aj |  |
Jana Pittman (s. 9. marraskuuta 1982 Eastwood, Australia) on australialainen yleisurheilija, jonka päämatka oli 400 metrin aitajuoksu.
Pittman voitti 1998 Australian alle 18-vuotiaiden mestaruuden 400 metrin aitajuoksussa. Seuraavana vuonna hän voitti maansa alle 18-vuotiaiden mestaruudet 200 metrin juoksussa, 400 metrin juoksussa sekä 400 metrin aidoissa. Samana vuonna hän kilpaili Bydgoszczin alle 18-vuotiaiden MM-kisoissa, joissa hän voitti kultaa 400 metrin aidoissa ajalla 57,87 ja sijoittui 400 metrin sileällä seitsemänneksi ajalla 55,06. Vuonna 2000 Pittman sivusi nuorten ME-aikaa 400 metrin aidoissa. Hän kilpaili lajissa Sydneyn olympialaisissa, mutta karsiutui alkuerissä ajalla 56,76. Myöhemmin samana vuonna hän voitti Santiago de Chilessä nuorten MM-kultaa sekä 400 metrin sileällä ajalla 52,45 että 400 metrin aidoissa ajalla 56,27. Vuoden päätteeksi IAAF palkitsi hänet vuoden Rising Star -palkinnolla.
Pittman voitti 400 metrin aidoissa maansa mestaruuden vuosina 2001 ja 2002. Vuonna 2002 hän voitti Kansainyhteisön kisoissa 400 metrin aitajuoksun ajalla 54,40 ja oli voittamassa samoissa kisoissa kultaa 4 × 400 metrin viestijuoksussa. Hän voitti MM-kultaa Pariisin MM-kisoissa 2003 ajalla 53,22. Seuraavana vuonna hän sijoittui Ateenan olympialaisissa viidenneksi. Melbournen Kansainyhteisön kisoissa 2006 hän voitti 400 metrin aitajuoksun sekä oli voittamassa kultaa pitkässä viestissä.
Pittman voitti 400 metrin aitojen maailmanmestaruuden Osakassa 2007 ajalla 53,31. Samana syksynä hän sijoittui toiseksi IAAF:n yleisurheilufinaalissa.
Pittman (vas.) ja Anna Jesien Osakan MM-kisoissa 2007
Pittman kerää täytettyjä vompattileluja. Hän maalaa aina ennen kilpailuja sormen- ja varpaankyntensä edustamansa tahon väreihin. Hän myös käyttää aina kilpailuissa entisen harjoittelukumppaninsa Melinda Gainsford-Taylorin antamaa rannekorua. Pittman avioitui brittiläisen 400 metrin aitajuoksija Chris Rawlinsonin kanssa vuonna 2006. He erosivat vuonna 2009 ja ero astui voimaan vuoden 2010 alkupuolella. Muutamaa kuukautta myöhemmin he kuitenkin menivät uudelleen naimisiin. He erosivat toistamiseen vuonna 2011. Heillä on yksi lapsi.
Pittmanilla oli silikonirinnat, jotka hän poistatti vuonna 2010, koska ilmoitti tavoittelevansa tosissaan olympiakultaa 2012 Lontoosta. Hän kuitenkin lopetti yleisurheilu-uransa maaliskuussa 2012 loukkaantumisten takia. Huhtikuussa 2012 hän ilmoitti siirtyvänsä kilpasoutajaksi tavoitteenaan Rio de Janeiron olympialaiset 2016. Joulukuussa 2012 hän ilmoitti tavoittelevansa pääsyä vuoden 2014 Sotšin talviolympialaisiin rattikelkkailussa. Sotšissa hän sijoittui 14:nneksi parinaan Astrid Radjenovic. Vuoden 2013 rattikelkkailun MM-kisoissa Pittman ja Radjenovic sijoittuivat 16:nneksi ja rattikelkkailun maailmancupissa he ovat sijoittuneet parhaimmillaan seitsemänneksi tammikuussa 2013.
Henkilökohtaiset ennätykset yleisurheilussa

100 metrin juoksu: 11,94 (2001)
200 metrin juoksu: 23,60 (1999)
300 metrin juoksu: 36,34 (2003)
400 metrin juoksu: 50,43 (2003)
800 metrin juoksu: 2.04,03 (2005)
100 metrin aitajuoksu: 13,92 (2000)
400 metrin aitajuoksu: 53,22 (2003)